– Jeg kan bekrefte at vi pågrep en ny person fra samme miljø i natt. I den forbindelse ble det beslaglagt en relativt stor mengde narkotika, sier sjef Einar Aas ved Seksjon for organisert kriminalitet til Dagbladet.
VG Nett skriver at fem personer med asiatisk opprinnelse ble pågrepet i en leilighet i Oslo. Ytterligere to ble pågrepet tirsdag, en av dem i Follo politidistrikt. Ifølge avisa utrykker sentrale kilder i politiet at hvis de er heldige så sitter de allerede på gjerningsmannen.
35 år gamle Einar Opsahl ble skutt og drept på en drosjeholdeplass på Bislett i Oslo ved 01-tiden natt til lørdag. Siden drapet har politiet saumfart det kriminelle asiatiske miljøet i Oslo på jakt etter gjerningsmannen.
Etterforskningen så langt tyder på at Opsahl kan ha blitt drept på grunn av en fatal misforståelse. Motivet er fortsatt ukjent.